钦定古今图书集成/明伦汇编/官常典/第386卷 > 北齐
## 钦定古今图书集成/明伦汇编/官常典/第386卷 > 北齐

北齐始于九卿之外别设国子寺，有祭酒，以统博士、
助教之属，不隶于太常。

按《隋书百官志》：“后齐国子寺，掌训教胄子。祭酒一人，
亦置功曹、五官、主簿、录事员。领博士五人，助教十人，
学生七十二人；太学博士十人，助教二十人，太学生
二百人；四门学博士二十人，助教二十人，学生三百
人。”